ai4bharat/Pralekha huggingface dataset:
শ্রমওকর্মসংস্থানমন্ত্রক
২০০১-এর পরিবর্তে ২০১৬-কে ভিত্তিবর্ষ ধরে শিল্প সংস্থার কর্মচারীদের জন্য পরিবর্তিত উপভোক্তা সংক্রান্ত মূল্য সূচক প্রকাশ করেছেন শ্রী সন্তোষ গাঙ্গোয়ার
নতুন দিল্লি, ২২ অক্টোবর, ২০২০
কেন্দ্রীয় শ্রম ও কর্মসংস্থান প্রতিমন্ত্রী  শ্রী সন্তোষ কুমার গাঙ্গোয়ার আজ ২০১৬-কে ভিত্তিবর্ষ ধরে শিল্প সংস্থার কর্মচারীদের জন্য পরিবর্তিত উপভোক্তা সংক্রান্ত মূল্য সূচক প্রকাশ করেছেন। শ্রম ও কর্মসংস্থান মন্ত্রকের অধীনস্থ দপ্তর লেবার ব্যুরো এই সূচকটি তৈরি করেছে। এর আগে ১৯৪৪ থেকে ১৯৪৯, ১৯৪৯ থেকে ১৯৬০, ১৯৬০ থেকে ১৯৬০ থেকে ১৯৮২ এবং ১৯৮২ থেকে ২০০১ এই পরিবর্তন করা হয়েছিল। এর পর লেবার ব্যুরো গঠনের সময় থেকে আবার এই সূচকের পরিবর্তন করা হলো।
শ্রমমন্ত্রী জানিয়েছেন, শিল্প সংস্থার কর্মচারীদের জন্য গ্রাহক সংক্রান্ত মূল্য সূচক  এর পরিবর্তন করার সময় নির্দিষ্ট জনগোষ্ঠীর উপভোক্তাদের ব্যয় সংক্রান্ত তথ্য বিবেচনা করা হয়েছে, যাতে আগামী দিনে তাদের স্বার্থ রক্ষিত হয়। ভারতীয় অর্থনীতির ম্যাক্রো অর্থনীতির বিভিন্ন বিষয়ের নির্ধারণে এর ফলে সুবিধে হবে। এই সূচক তৈরির সময় আন্তর্জাতিক মান এবং নিয়মাবলী বিবেচনা করা হয়েছে।
সিপিআই-আইডাব্লু তৈরিতে লেবার ব্যুরোর উদ্যোগের প্রশংসা করে মন্ত্রী বলেছেন, শ্রম এবং মূল্য সংক্রান্ত পরিসংখ্যান নিয়ে এই সংস্থাটি কাজ করে। আগামী দিনে ভারতের শ্রমিক লভ্যতার কথা বিবেচনা করে এই তথ্য সহায়ক হবে।
মন্ত্রী আরও জানিয়েছেন, শ্রমিকদের বিষয়ে পরিসংখ্যানগত তথ্যের গুণমান বজায় রাখার বিষয়টিতে লেবার ব্যুরোর গুরুত্বপূর্ণ ভূমিকা রয়েছে। ১০০ বছর আগে এর যে লোগো ছিল সময়ের সঙ্গে তাল মিলিয়ে সেটির পরিবর্তন করা হয়েছে। অনুষ্ঠানে শ্রম ও কর্মসংস্থান সচিব শ্রী অপূর্ব চন্দ্র জানিয়েছেন, কর্মসংস্থান সংক্রান্ত তিনটি সমীক্ষা লেবার ব্যুরো পরিচালনা করেছে। এগুলি হল অসংগঠিত পরিবহণ ক্ষেত্র, পরিযায়ী শ্রমিক এবং দেশীয় শ্রমিকদের  উপর। শ্রী গাঙ্গোয়ার জানিয়েছেন, সিপিআই-আইডাব্লু তৈরিতে যে পন্থাগুলি অবলম্বন করা হয়েছিল সেগুলি হলো :
২০১৬ সালে ৮৮টি কেন্দ্রের থেকে বিভিন্ন তথ্য সংগ্রহণ করা হয়। ২০০১ সালে ৭৮টি কেন্দ্র থেকে তথ্য সংগ্রহণ করা হয়েছিল।
কর্মজীবী মানুষদের পারিবারিক রোজগার এবং ব্যয় সংক্রান্ত সমীক্ষা ২০০১ সালে যখন পরিচালনা করা হয় সেই সময় ৪১০৪০টি পরিবারের ওপর সমীক্ষা করা হয়। ২০১৬ সালে এই সমীক্ষায় ৪৮৩৮৪টি পরিবারের থেকে তথ্য সংগ্রহ করা হয়েছে।
সূচক তৈরীতে ২০০১ সালে ২৮৯টি বাজার থেকে খুঁজরো ব্যবসার মূল্যের বিষয়ে তথ্য সংগ্রহণ করা হয়েছিল। ২০১৬ সালে ৩১৭টি বাজার থেকে এই তথ্য সংগ্রহণ করা হয়। সূচক সংক্রান্ত তথ্যের জন্য ২০০১ সালে ৩৯২টি পণ্য বিবেচনা করা হয়েছিল। নতুন সূচক তৈরিতে ৪৬৩টি পণ্য বিবেচনা করা হয়েছে।
২০০১ সালে ২৫টি রাজ্য এবং কেন্দ্রশাসিত অঞ্চলে এই সমীক্ষার কাজ করা হয়। ২০১৬ সালে তা বৃদ্ধি পেয়ে ২৮টি রাজ্য এবং কেন্দ্রশাসিত অঞ্চল করা হয়েছে।
মূল্য পরিসংখ্যানের ক্ষেত্রে এই সূচকের যথেষ্ট গুরুত্ব রয়েছে। প্রাথমিকভাবে এটি সরকারী কর্মচারী ও শিল্প সংস্থাগুলির কর্মচারীদের মহার্ঘ ভাতা নির্ধারণ করে। তবে মূল্যবৃদ্ধি অনুসারে কর্মচারীদের ন্যূনতম মজুরি নির্ধারণেও এর ভূমিকা রয়েছে।
মূল্য সংক্রান্ত পরিসংখ্যান এবং জীবনযাত্রার ব্যয় সংক্রান্ত তথ্যাদি কারিগরি উপদেষ্টা কমিটির পরামর্শ অনুযায়ী সংগ্রহ করা হয়েছে। ২০০১ সালে পাটিগণিতিক হিসেবে সেই তথ্য বিশ্লেষণ করা হয়েছিল। কিন্তু ২০১৬ সালে তা পরিবর্তন করে জ্যামিতিক পদ্ধতিতে বিশ্লেষণ করা হয়েছে।
সিপিআই-আইডাব্লু –র পরবর্তী তথ্য ২৭শে নভেম্বর প্রকাশিত হবে। এই তথ্য
http://www.labourbureaunew.gov.in/ এই ওয়েবসাইট থেকেও পাওয়া যাবে।
CG/CB/SKD
(Visitor Counter : 203
মন্ত্রিসভারঅর্থনৈতিকবিষয়সংক্রান্তকমিটি
নির্দিষ্ট কয়েকটি কেন্দ্রীয় সরকারি রাষ্ট্রায়ত্ত সংস্থায় নিয়ন্ত্রণ রেখেই সরকারি শেয়ারের পরিমাণ ৫১ শতাংশের নীচে আনার প্রস্তাব অনুমোদন করল কেন্দ্রীয় মন্ত্রিসভা
নয়াদিল্লি, ২০নভেম্বর, ২০১৯
প্রধানমন্ত্রী শ্রী নরেন্দ্র মোদী পৌরহিত্যে কেন্দ্রীয় মন্ত্রিসভার অর্থনীতি বিষয়ক কমিটি নীতিগতভাবে নির্দিষ্ট কয়েকটি কেন্দ্রীয় সরকারি রাষ্ট্রায়ত্ত সংস্থার সরকারি শেয়ারের পরিমাণ ৫১ শতাংশের নীচে নামানোর প্রস্তাব অনুমোদন করল। তবে, নিয়ন্ত্রণের ভার থাকবে সরকারেরই।
এই সিদ্ধান্তের উদ্দেশ্য নির্দিষ্ট কয়েকটি কেন্দ্রীয় সরকারি রাষ্ট্রায়ত্ত সংস্থায় বিলগ্নিকরণের প্রসার ঘটানো। এর ফলে, দেশের সম্পদ আরও বেশি মানুষের মধ্যে ছড়িয়ে দেওয়া সম্ভব হবে। সরকারি লগ্নির সুযোগ্য ব্যবস্থাপনা বৃদ্ধি হবে। এছাড়াও, স্বচ্ছতা বাড়বে এবং দেশের আর্থিক উন্নতিতে কেন্দ্রীয় রাষ্ট্রায়ত্ত সংস্থাগুলির অবদান বাড়বে।
এই সিদ্ধান্তের ফলে বাজারে গতি আসবে এবং তাতে ভারতীয় মূলধনী বাজারে বিদেশি লগ্নির সম্ভাবনা বাড়বে। খুচরো এবং প্রতিষ্ঠানগত লগ্নিকারীরা আরও আগ্রহী হবেন এই সিদ্ধান্তের ফলে।
SSS/AP/DM
(Visitor Counter : 38
পরিবেশওঅরণ্যমন্ত্রক
ভারতে কার্বন নিঃসরণ সম্পর্কে ব্যাখ্যা
নতুন দিল্লি, ২৮ আগস্ট, ২০২০
চলতি বছরে ভারতের কার্বন নিঃসরণ হ্রাস সম্পর্কে মন্ত্রকের এক কর্মকর্তার বক্তব্যের ভুল ব্যাখ্যা করা হয়েছে কয়েকটি গণমাধ্যমের প্রতিবেদনে। মন্ত্রকের পক্ষ থেকে স্পষ্ট করে জানানো হয়েছে যে কয়েক মাস পূর্বের এই বিবৃতিটি দেশের কার্বন নিঃসরণ সম্পর্কে নয়, বিশ্বের কার্বন ডাই অক্সাইড নির্গমনের পূর্বাভাস প্রসঙ্গে দেওয়া হয়েছিল। এই বিবৃতিটি কয়েক মাস আগে আন্তর্জাতিক শক্তি সংস্থার গ্লোবাল এনার্জি রিভিউ ২০২০'র প্রতিবেদনে প্রকাশিত হয়েছিল।
(CG/SS
স্বরাষ্ট্র মন্ত্রক
২০২১-এর সাধারণতন্ত্র দিবস উপলক্ষ্যে সাহসিকতা/সেবার জন্য পুরস্কার
নতুনদিল্লি, ২৫শে জানুয়ারি, ২০২১
সাধারণতন্ত্র দিবস উপলক্ষ্যে মোট ৯৪৬ পুলিশ কর্মী পুরস্কৃত হয়েছেন। সাহসিকতার জন্য ২জন ও সেবার জন্য ৮৯জন রাষ্ট্রপতি পদক পেয়েছেন। এছাড়াও সাহসিকতার জন্য ২০৫ ও সেবার জন্য ৬৫০কে পদক দেওয়া হয়েছে।
সাহসিকতার জন্য ঝাড়খন্ডের ১ জন ও সিআরপিএফের ১জন মরণোত্তর রাষ্ট্রপতি পুরস্কার পেয়েছেন। জম্মুকাশ্মীরে ১৩৭ জন, চরম বামপন্থী উপদ্রুত অঞ্চলে ২৪ জন ও উত্তর পূর্ব ভারতে ১জন তাঁদের কাজের স্বীকৃতি হিসেবে সাহসিকতার পুরষ্কার পেয়েছেন। এঁদের মধ্যে ৬৮ জন সিআরপিএফ, ৫২ জন জম্মুকাশ্মীর পুলিশ ২০ জন সীমান্ত সুরক্ষা বাহিনীতে, ১৭ জন দিল্লি পুলিশ, ১৩ জন মহারাষ্ট্র পুলিশ, ৮ জন ছত্তিশগড় পুলিশ ও উত্তরপ্রদেশ পুলিশে কর্মরত। পশ্চিমবঙ্গে ২ জন রাষ্ট্রপতি পদক সহ ২২জন, ত্রিপুরায় ৬ জন, আসামে ১ জন রাষ্ট্রপতি পুরস্কার সহ ১৪ জন, আন্দামান ও নিকোবর দ্বীপপুঞ্জে ১ জন রাষ্ট্রপতি পুরস্কার সহ ২জন এই পুরস্কার পেয়েছেন। বাকিরা অন্যান্য রাজ্য ও কেন্দ্রশাসিত অঞ্চল এবং বিভিন্ন কেন্দ্রীয় পুলিশ বাহিনীতে কর্মরত।
যুবওক্রীড়াবিষয়কমন্ত্রক
টার্গেট অলিম্পিক পোডিয়াম কর্মসূচিতে দীক্ষা ডগর ও যশ ঘাঙ্গাস অন্তর্ভুক্ত
নতুন দিল্লি, ১৩ জানুয়ারি, ২০২২
২১ বছর বয়সী হরিয়ানা-তনয়া বাঁ-হাতি গল্ফার দীক্ষা ডগর এবং জুডো খেলোয়াড় যশ ঘাঙ্গাস টার্গেট অলিম্পিক পোডিয়াম কর্মসূচিতে  অন্তর্ভু্ক্ত হয়েছেন। গল্ফার দীক্ষা এই কর্মসূচির কোর গ্রুপে এবং জুডো খেলোয়াড় যশ ডেভলপমেন্ট গ্রুপের সদস্য হয়েছেন। হরিয়ানার ঝাঝরের দীক্ষা ২০১৭-তে প্রতিবন্ধীদের গ্রীষ্মকালীন অলিম্পিকে রৌপ্য পদক জয় করেন। সদ্য সমাপ্ত অলিম্পিক প্রতিযোগিতায় দীক্ষা তালিকায় ৫০তম স্থান পায়। অন্যদিকে, যশ হরিয়ানার পানিপথ থেকে আন্তর্জাতিক মঞ্চে জায়গা করে নিয়েছেন।
কেন্দ্রীয় ক্রীড়া মন্ত্রক তারকা অ্যাথলিটদের বার্ষিক প্রশিক্ষণ ও প্রতিযোগিতা কর্মসূচির আওতায় বিশেষ অর্থ সাহায্য দিয়ে থাকে। অলিম্পিক ও প্যারালিম্পিক প্রতিযোগিতায় ভাল ফলাফলের জন্য উপযুক্ত প্রস্তুতি ও আধুনিক প্রশিক্ষণ খাতে তারকা অ্যাথলিটদের আর্থিক সাহায্য দেওয়া হয়।
এদিকে, ক্রীড়া মন্ত্রকের মিশন অলিম্পিক সেল কুস্তিগির বজরং পুনিয়া ও সুনীল কুমারের বিদেশে প্রস্তুতি ও প্রশিক্ষণের জন্য আর্থিক সহায়তার প্রস্তাব মঞ্জুর করেছে। উল্লেখ করা যেতে পারে, সদ্য টোকিও অলিম্পিক গেমসে বজরং ব্রোঞ্জ পদক পেয়ে দেশকে গর্বিত করেন। তারকা এই কুস্তিগিরকে মস্কোতে ২৬ দিনের প্রশিক্ষণ শিবিরের জন্য ৭ লক্ষ ৫৩ হাজার টাকা মঞ্জুর করা হয়েছে। এবার তাঁকে আরও ১ লক্ষ ৭৬ হাজার টাকা সহায়তা দেওয়া হয়েছে, যাতে মস্কোর প্রশিক্ষণে আরও বেশি প্রস্তুতি নিতে পারেন।
কুস্তিগির বজরঙের ক্রীড়া মহড়ায় সহায়তার জন্য জিতেন্দ্র এবং ফিজিওথেরাপিস্ট আনন্দ কুমারকে নিয়োগ করা হয়। বজরং বিশ্ব কুস্তি ক্রমতালিকায় আরও উন্নতির জন্য একাধিক আন্তর্জাতিক প্রতিযোগিতায় অংশগ্রহণে নিবিড় প্রস্তুতি চালাচ্ছেন। উল্লেখ করা যেতে পারে, বার্মিংহামে কমনওয়েল্থ গেমস এবং চীনের হাঙঝাউয়ে এশিয়ান গেমসের আসর বসতে চলেছে। এই প্রেক্ষিতে বজরং বলেছেন, ইতালি ও তুরস্কে আগামী মাসে আয়োজিত দুটি আন্তর্জাতিক প্রতিযোগিতায় বিশ্ব ক্রমতালিকায় আমি আরও উন্নতি করতে চাই। আগামী এপ্রিলে মঙ্গোলিয়াতে এশিয়ান চ্যাম্পিয়নশিপ আয়োজিত হতে চলেছে। সেখানেও ক্রমতালিকায় উন্নতির বড় সুযোগ রয়েছে। আন্তর্জাতিক প্রতিযোগিতাগুলিতে অংশ নিয়ে আমি নিজের সেরাটা দিতে চাই, কারণ আমার লক্ষ্য ২০২৪ প্যারিস অলিম্পিকে পদকের রং পাল্টানো।
গ্রেকো-রোমান কুস্তিগির সুনীল কুমারের প্রস্তুতি ও প্রশিক্ষণের জন্য ১০ লক্ষ ৮৫ হাজার টাকা সাহায্য মঞ্জুর করা হয়েছে। তিনি রোমানিয়া ও হাঙ্গেরিতে ব্যক্তিগত ক্রীড়া সহযোগী ও প্রশিক্ষককে নিয়ে বিশেষ প্রশিক্ষণ শিবিরে অংশ নিয়েছেন। উল্লেখ করা যেতে পারে, কুস্তিগির সুনীল টপস কর্মসূচির ডেভলপমেন্ট গ্রুপের সদস্য। বিশ্ব কুস্তি ক্রমতালিকায় নিজের অবস্থান আরও উন্নতির জন্য কুস্তিগির সুনীল বিদেশে প্রস্তুতি ও প্রশিক্ষণে কঠোর পরিশ্রম করছেন।
২০১৯ ও ২০২০-তে সিনিয়র জাতীয় প্রতিযোগিতায় সুনীল স্বর্ণ পদক পান। ২০২০-র এশিয়ান চ্যাম্পিয়নশিপেও সুনীল স্বর্ণ পদক পেয়ে দেশকে গর্বিত করেছেন।
CG/BD/AS/
(Visitor Counter : 101
প্রধানমন্ত্রীরদপ্তর
ফেডারেল রিপাবলিক অফ নাইজেরিয়ার রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ১০ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী নতুন দিল্লিতে ১০ সেপ্টেম্বর ২০২৩এ জি২০ শীর্ষ সম্মেলনের ফাঁকে ফেডারেল রিপাবলিক অফ নাইজেরিয়ার রাষ্ট্রপতি শ্রী বোলা আহমেদ তিনুবু-র সঙ্গে বৈঠক করেছেন।
রাষ্ট্রপতি তিনুবু ভারতের জি২০-র সভাপতিত্বের সাফল্যের জন্য প্রধানমন্ত্রীকে অভিনন্দন জানান। জি২০-তে আফ্রিকান ইউনিয়নের স্থায়ী সদস্যপদ নিশ্চিত করার জন্য এবং গ্লোবাল সাউথের স্বার্থ রক্ষার জন্যও প্রধানমন্ত্রীকে ধন্যবাদ জানান তিনি।
বাণিজ্য ও লগ্নি, প্রতিরক্ষা, কৃষি, মিলেট, আর্থিক প্রযুক্তি এবং সক্ষমতা বৃদ্ধি সহ বিস্তৃত দ্বিপাক্ষিক সহযোগিতার বিভিন্ন ক্ষেত্র নিয়ে দুই নেতা ফলপ্রসূ আলোচনা করেন।
(AC/AP/NS
প্রতিরক্ষামন্ত্রক
ভারতীয় সেনা দলের তেহরামশেহর হিমবাহের পাঁচটি ভার্জিন শৃঙ্গে স্কেলিংয়ের চেষ্টা
নতুন দিল্লি, ১১ আগস্ট, ২০২১
সিয়াচেন হিমবাহের নিকটবর্তী তেরামশেহর হিমবাহ অবস্থিত পাঁচটি ভার্জিন শৃঙ্গে একসঙ্গে অভিযান চালানোর জন্য গত ৯ আগস্ট সিয়াচেন বেস ক্যাম্প থেকে ফায়ার এন্ড ফিউরি কর্পস-এর চিফ অফ স্টাফ মেজর জেনারেল আকাশ কৌশিক পতাকা নাড়িয়ে যাত্রা শুরু করান।
ভারতীয় সেনাদলের লাদাখ স্কাউটস রেজিমেন্টের পর্বতারোহীরা অপ্সরা-১, অপ্সরা-২ , অপ্সরা-৩, পিটি-৬৯৪০ এবং পিটি-৭১৪০ একসঙ্গে স্কেলিং করার চেষ্টা করেন।
CG/ SB
(Visitor Counter : 116
প্রতিরক্ষামন্ত্রক
ডেফএকস্পো ২০২০তে প্রতিরক্ষা গবেষণা ও উন্নয়ন সংস্হা
নয়াদিল্লি, ০১ ফেব্রুয়ারী, ২০২০
লক্ষ্মৌ-এ ডেফএকস্পো ২০২০তে প্রতিরক্ষা গবেষণা ও উন্নয়ন সংস্হা  তাদের নির্মিত কৌশলগত বিভিন্ন অস্ত্রের সম্ভার প্রদর্শন করবে। এই একস্পো ফেব্রুয়ারির ৫-৯ পর্যন্ত অনুষ্ঠিত হবে। ডিআরডিও ৮ রকমের উৎপাদিত সামগ্রী প্রদর্শন করবে। লক্ষ্মৌ-এ একাদশতম দ্বিবার্ষিক প্রতিরক্ষা প্রদর্শনীতে ডিআরডিও সম্পূর্ণ দেশীয় প্রযুক্তিতে নির্মিত ৫০০টি সামগ্রী প্রদর্শন করবে।
বিমান বাহিনীর জন্য নির্মিত সামগ্রীগুলির মধ্যে নির্ভয়  এবং রুস্তম-২  ভারতের প্যাভেলিয়নে ঠাঁই পাবে। বৈদ্যুতিন এবং যোগাযোগ ব্যবস্হার মধ্যে বিভিন্ন রকম নজরদারি যন্ত্রপাতি এই প্রদর্শনীতে ডিআরডিও তুলে ধরবে। ভারতীয় স্বশস্ত্র বাহিনীর জওয়ানদের মনস্তাত্ত্বিক, শারীরবৃত্তীয় এবং পুষ্টিগত বিষয়ে গবেষণাগুলি ডিআরডিও-র জীবন বিজ্ঞান বিভাগে ঠাঁই পাবে। এর মধ্যে রয়েছে জৈব শৌচালয়, লৌহ দূরীকরণ ব্যবস্হা, মোটরবাইক অ্যাম্বুলেন্স ইত্যাদি।
অতিক্ষুদ্র বৈদ্যুতিন যন্ত্রপাতি ও গণনা প্রক্রিয়ার আওতায় কৃত্রিম মেধা, রোবোটিক্স সহ তথ্য প্রযুক্তির বিভিন্ন বিষয়ে ডিআরডিও-র গবেষণাগুলি প্রদর্শিত হবে। নাগ, হেলিনা অস্ত্র আকাশ, পৃথ্বী সহ নানা রকমের ক্ষেপনাস্ত্র সমূহ এই প্রদর্শনীতে দর্শকরা দেখতে পাবেন। নৌবাহিনীর জন্য বরুনাস্ত্র সহ বিভিন্ন সমরাস্ত্র ভারতীয় প্যাভেলিয়নে দেখানো হবে। এছাড়া সফটওয়্যার ভিত্তিক বিভিন্ন নজরদারি ব্যবস্হা যেগুলি নিয়ে ডিআরডিও গবেষণা করছে সেগুলিও দেখানো হবে।
CG/CB/NS
(Visitor Counter : 90
প্রধানমন্ত্রীরদপ্তর
আফগানিস্তানের জাতীয় মীমাংসা সংক্রান্ত উচ্চ পরিষদের চেয়ারম্যান ডঃ আবদুল্লা আবদুল্লার সঙ্গে প্রধানমন্ত্রীর সাক্ষাৎ
নতুনদিল্লি, ৮ই অক্টোবর,২০২০
প্রধানমন্ত্রী শ্রী নরেন্দ্র মোদী আজ আফগানিস্তানের জাতীয় মীমাংসা সংক্রান্ত উচ্চ পরিষদের চেয়ারম্যান ডঃ আবদুল্লা আবদুল্লার সঙ্গে সাক্ষাৎ করেন। ভারত-আফগান সম্পর্ককে আরো দৃঢ় করার বিষয়ে প্রধানমন্ত্রী দীর্ঘ মেয়াদী অঙ্গীকার পুনর্ব্যক্ত করেছেন।
CG/CB
(
প্রতিরক্ষামন্ত্রক
ভারতীয় বিমানবাহিনী বৃটেনে কোবরা ওয়ারিয়র মহড়ায় অংশ নেবে
নয়াদিল্লি, ২৩ ফেব্রুয়ারি, ২০২২
ভারতীয় বিমানবাহিনী সহ বেশ কয়েকটি দেশের বিমানবাহিনী ৬-২৭শে মার্চ বৃটেনের ওয়াডিংটনের ‘এক্স কোবরা ওয়ারিয়র ২২’ মহড়ায় অংশগ্রহণ করবে। ভারতীয় বিমানবাহিনী হাল্কা যুদ্ধ জাহাজ তেজস এই মহড়ায় তার দক্ষতা তুলে ধরবে। বিভিন্ন দেশের বিমানবাহিনীর ভালো রণকৌশলগুলি তুলে ধরাই এই মহড়ার অন্যতম উদ্দেশ্য। বৃটেনে ৫টি তেজস যুদ্ধ বিমানকে পাঠানো হবে। ভারতীয় বিমানবাহিনী সি-১৭ যুদ্ধ বিমান মহড়ায় তেজস যুদ্ধ বিমানগুলিকে বৃটেনে যাওয়া-আসার ক্ষেত্রে সহযোগিতা করবে।
CG/CB/SB
(Visitor Counter : 148
স্বাস্থ্যওপরিবারকল্যাণমন্ত্রক
ডঃ হর্ষ বর্ধন ইন্ডিয়ান রেড ক্রস সোসাইটির ‘ই-ব্লাড সার্ভিসেস’ মোবাইল অ্যাপ-এর সূচনা করেছেন
নয়াদিল্লী, ২৫ জুন, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ ভিডিও কনফারেন্সের মাধ্যমে ইন্ডিয়ান রেড ক্রশ সোসাইটি  নির্মিত ‘ই-ব্লাড সার্ভিসেস’মোবাইল অ্যাপের সূচনা করেছেন।
২০১৫ সালে প্রধানমন্ত্রী নরেন্দ্র মোদী যে ডিজিটাল ভারত কর্মসূচির সূচনা করেছিলেন সেই প্রকল্পের আওতায় সেন্টার ফর ডেভেলপমেন্ট অফ অ্যাডভান্স কম্পিউটিং-এর ‘ই-রক্তকোষ’ দলের সদস্যরা এই অ্যাপটি তৈরি করেছেন। ডঃ হর্ষ বর্ধন বলেন, প্রধানমন্ত্রীর ডিজিটাল ইন্ডিয়া এখন প্রত্যেক ব্যক্তির দৈনন্দিন জীবনে অবিচ্ছেদ্য অঙ্গ হয়ে উঠেছে। এই অ্যাপটি ডিজিটাল ভারত প্রকল্পেরই একটি প্রকৃত উদাহরণ। মানুষের প্রয়োজন অনুযায়ী রক্ত পরিষেবার ক্ষেত্রে এই অ্যাপটি কাজ করবে। তিনি বলেন, বেশিরভাগ লোকেদের পরিবারের কিছু নির্দিষ্ট শারীরিক অবস্থার কারণে নিয়মিত রক্তের প্রয়োজন হয়ে থাকে। এই অ্যাপের মাধ্যমে একবারে চার ইউনিট রক্ত সংগ্রহ করা যাবে। ব্লাড ব্যাঙ্ক থেকে রক্ত সংগ্রহের জন্য কখনো কখনো যে দীর্ঘ ১২ ঘন্টার অপেক্ষা করতে হয় তা নিরসন হবে। কত ইউনিট রক্তের প্রয়োজন এবং কোন গ্রুপের রক্ত দরকার তার চাহিদা জানানো যাবে এই অ্যাপের মাধ্যমে। তিনি বলেন, মহামারীর মতো এই কঠিন সময়ে মোবাইল অ্যাপটি মানুষের প্রয়োজন অনুযায়ী রক্ত সরবরাহের কাজ করবে।
এই অ্যাপটির মাধ্যমে রক্তের প্রয়োজনীয় চাহিদার কথা জানালে আইসিআরএস'এর 'ই-রক্তকোষ ড্যাশবোর্ডে'র তা দেখা যাবে। একটি নির্দিষ্ট সময়ের মধ্যে সেই রক্ত সরবরাহ করা হবে। ডঃ হর্ষবর্ধন বলেন, কোভিড-১৯ মহামারীর সময়ে যারা স্বেচ্ছায় রক্তদান করেছেন তাদের ভূমিকা প্রশংসনীয়।ভ্রাম্যমান রক্ত সংগ্রহের গাড়ি পাঠিয়ে স্বেচ্ছায় রক্তদাতাদের কাছ থেকে রক্ত সংগ্রহ করি হয়েছে। তিনি সাধারণ মানুষকে স্বেচ্ছায় রক্তদানের জন্য আহ্বানও জানান। মন্ত্রী বলেন, ৬৫ বছরের কম বয়সী যেকোন ব্যক্তি বছরে চারবার স্বেচ্ছায় রক্তদান করতে পারেন। নিয়মিত রক্তদান করলে শরীরের স্থুলতা, হার্টের সমস্যা দূর হয় এবং অন্যান্য রোগ প্রতিরোধ ক্ষমতা গড়ে উঠে।
আইসিআরএস-এর ভূমিকার উচ্ছসিত প্রশংসা করে ডঃ হর্ষ বর্ধন বলেন, সরকারের পাশাপাশি এই সংস্থাও কোভিড-১৯ মহামারীর মধ্যে স্বেচ্ছায় রক্তদান শিবিরের আয়োজন করেছে। পর্যাপ্ত রক্ত সংগ্রহের ক্ষেত্রে আইসিআরএস-এর ভূমিকা প্রশংসনীয় বলেও তিনি জানান। কেন্দ্রীয় মন্ত্রী বলেন,এই লকডাউনের মধ্যে আইসিআরএস-এর ৮৯টি ব্লাড ব্যাঙ্ক এবং ১১০০টি শাখা সারা দেশজুড়ে ২ হাজারটি রক্তদান শিবিরের মাধ্যমে ১ লক্ষ ইউনিট রক্ত সংগ্রহ করেছে। এমনকি এই সংস্থার ৩৮ হাজার স্বেচ্ছাসেবী রক্তদাতাদের সঙ্গে যোগাযোগ করে রক্তদানের বিষয়ে উদ্বুদ্ধ করা হয়েছে।
এছাড়াও আইসিআরএস ৩ কোটি রান্না করা খাবার বিতরণ করেছে এবং ১১ লক্ষ পরিবারের কাছে রেশন পৌঁছে দিয়েছে।
(CG/SS/NS
শিল্পওবাণিজ্যমন্ত্রক
ভারতে রাশিয়ার বিনিয়োগ বাড়াতে ফাস্ট ট্র্যাক ব্যবস্থার কথা ঘোষণা করলেন কেন্দ্রীয় বাণিজ্য মন্ত্রী
নয়াদিল্লি, ৫ অক্টোবর, ২০১৮
ভারতে রাশিয়ার সংস্থাগুলির বিনিয়োগ বাড়াতে একটি ‘এক জানালা’ বিশিষ্ট ফাস্ট ট্র্যাক ব্যবস্থা গঠনের কথা ঘোষণা করলেন কেন্দ্রীয় বাণিজ্য ও শিল্প মন্ত্রী শ্রী সুরেশ প্রভু। রাশিয়ার সংস্থাগুলিকে ভারতে বিনিয়োগের সুবিধা করে দিতে বিশেষ এই ব্যবস্থা গ্রহণ করা হচ্ছে। বিনিয়োগের জন্য স্থাপিত এই ফাস্ট ট্র্যাক ব্যবস্থা দেখভাল করবেন কেন্দ্রীয় শিল্পনীতি ও প্রসার দপ্তরের সচিব। নতুন দিল্লীতে শুক্রবার ভারত-রাশিয়া শীর্ষ বাণিজ্য বৈঠকে ভাষণ দিতে গিয়ে শ্রী প্রভু একথা জানান। ভারতীয় শিল্প মহাসঙ্ঘ, কেন্দ্রীয় শিল্পনীতি ও প্রসার দপ্তর এবং ‘ইনভেস্ট ইন্ডিয়া’ যৌথভাবে এই বাণিজ্য বৈঠকের আয়োজন করেছে। শ্রী প্রভু আরও জানান, ভারতে ইতিমধ্যেই রাশিয়ার বিনিয়োগ বাড়ানোর জন্য বিশেষ যে ‘ডেস্ক’ স্থাপন করা হয়েছিল, আজ  ঘোষিত নতুন এই ব্যবস্থাটি তার অতিরিক্ত।
শ্রী প্রভু জানান, আন্তর্জাতিক উত্তর-দক্ষিণ পরিবহণ করিডর স্থাপন নিয়ে কথাবার্তা চলছে। ইউরেশিয়ান অর্থনৈতিক ইউনিয়নের সঙ্গেও শীঘ্রই উন্মুক্ত বাণিজ্য চুক্তি স্বাক্ষরিত হবে। এই বাণিজ্য চুক্তি কার্যকর হলে, যে বিপুল বাজার ব্যবস্থা গড়ে উঠবে তাতে এই অঞ্চলের সমস্ত দেশই লাভবান হবে বলে তিনি আশা প্রকাশ করেন।। সেইসঙ্গে, দুই দেশের মধ্যে আন্তঃআঞ্চলিক অংশীদারিত্বও বৃদ্ধি পাবে। ভারত ও রাশিয়ার মধ্যে হাইড্রোকার্বন, স্বর্ণ ও হীরে, কাঠ, ফার্মা, কৃষি সহ বিদ্যুৎ উৎপাদন, বিমান পরিবহণ, রেল এবং লাজিস্টিক্স ক্ষেত্রে সহযোগিতার বিরাট সুযোগ-সুবিধা রয়েছে বলেও তিনি অভিমত প্রকাশ করেন।
এই উপলক্ষে রাশিয়ার অর্থনৈতিক উন্নয়ন বিষয়ক মন্ত্রী শ্রী ম্যাক্সিম ওরেশকিন বলেন, ভারতের সঙ্গে অর্থনৈতিক সহযোগিতা বাড়াতে রাশিয়া একটি বিশেষ রণকৌশল তৈরি করছে। দ্বৈত কর প্রত্যাহার চুক্তি স্বাক্ষরের পাশাপাশি, বিনিয়োগকারীদের সুরক্ষার বিষয়টিতেও রাশিয়া ভারতের সঙ্গে সহযোগিতা গড়ে তুলতে আগ্রহী বলে তিনি জানান। এছাড়াও, উভয় দেশের জাতীয় মুদ্রার বিনিময়ে বাণিজ্যিক লেনদেনেও রাশিয়া গুরুত্ব দিচ্ছে।
দ্বিপাক্ষিক সম্পর্কের ক্ষেত্রে অর্থনৈতিক অংশীদারিত্বকে একটি মজবুত স্তম্ভ হিসেবে গড়ে তোলাই দুই দেশের সরকারের কাছে অগ্রাধিকার পাচ্ছে। ২০১৪-র ডিসেম্বরে দুই দেশের নেতৃবৃন্দ ২০২৫ নাগাদ দ্বিপাক্ষিক বাণিজ্যের পরিমাণ ৩০ বিলিয়ন মার্কিন ডলারে নিয়ে যাওয়ার লক্ষ্যমাত্রা স্থির করেছিল।
উল্লেখ করা যেতে পারে, চলতি ভারত সফরে রাষ্ট্রপতি ভ্লাদিমির পুতিনের সঙ্গে এযাবৎকালের মধ্যে সবথেকে বড় বাণিজ্যিক প্রতিনিধিদলও এ দেশে সফরে এসেছেন।
CG/BD/DM/…
(Visitor Counter : 234
শ্রমওকর্মসংস্থানমন্ত্রক
১৫কোটি ৪৫ লক্ষ ইউনিভার্সাল অ্যাকাউন্ট নম্বর দেওয়া হয়েছে
নয়াদিল্লী, ০১ জুলাই ২০১৯
২৫শে জুনের মধ্যে ১৫ কোটি ৪৯লক্ষ কর্মচারী ইউনিভার্সাল অ্যাকাউন্ট নাম্বার  পেয়েছেন। এই যোজনার আওতায় কোন আবেদন বকেয়া নেই। আধার  আইন ২০১৬ র সপ্তম ধারা অনুযায়ী কেন্দ্রের চার এপ্রিল ২০১৭র এস ও ২৬ বিজ্ঞপ্তিতে যাঁদের নাম কর্মচারী অবসরভাতা প্রকল্প -এ নথীভুক্ত রয়েছে, তাঁরা যদি এই প্রকল্পের আওতায় কেন্দ্রীয় সরকারের অনুদান এবং ভর্তুকি ভবিষ্যতেও পেতে চান, সেক্ষেত্রে তাঁদের আধারের তথ্য জমা দিতে হবে। কর্মচারী ভবিষ্য নিধি সংগঠন  আধারের মাধ্যমে সনাক্তকরণের যে পন্থা পদ্ধতি নির্ধারণ করেছে, সেই মত পুরো প্রক্রিয়া মেনে চলা হবে।
এক্ষেত্রে একটি শংসাপত্র ওই কর্মী পাবেন, যেখানে তাঁর অবসরকালীনভাতার সুবিধেযুক্ত কর্মজীবন, মাইনে এবং যেদিন তিনি কোন সংস্থা থেকে কাজ ছেড়ে দেবেন, সেই দিনের হিসেবে অবসরভাতার পরিমাণ ౼ এইসমস্ত তথ্য দেওয়া থাকবে। এর ফলে যখন ওই কর্মচারী তাঁর কাজের জায়গা পরিবর্তন করবেন, তখন সেই শংসাপত্রের মাধ্যমে অবসরকালীন সুবিধের কথা বোঝা যাবে। আসল শংসাপত্র অনুযায়ী বোঝা যাবে ওই ব্যক্তি তাঁর অবসরভাতার তহবিল থেকে আগে কোন অর্থ তুলেছিলেন কি না । ২৫শে জুনের হিসেব অনুযায়ী কর্মচারী ভবিষ্য নিধি সংগঠনের বিভিন্ন দপ্তরে এই শংসাপত্র পাওয়ার জন্য ১৯,১১৭টি আবেদনের নিষ্পত্তি বকেয়া রয়েছে।
এই শংসাপত্রগুলির আবেদন গ্রহণ এবং সেগুলির নিষ্পত্তি ইপিএফও-র দপ্তরগুলিতে একটি চলমান প্রক্রিয়া। যথাযথ তথ্য এবং নথি না জমা দেওয়ায় কিছু আবেদনের নিষ্পত্তি বকেয়া রয়েছে।
কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার আজ লোকসভায় এক লিখিত প্রশ্নের উওরে এই তথ্য জানান।
CG/CB
(Visitor Counter : 74
স্বাস্থ্যওপরিবারকল্যাণমন্ত্রক
ভারতে সামগ্রিক ভাবে কোভিড-১৯ টিকাকরণের সংখ্যা ৪৭ কোটির মাইলফলক ছাড়িয়েছে
দেশে গত ২৪ ঘন্টায় ৬০ লক্ষের বেশির টিকাকরণ
জাতীয় স্তরে সুস্থতার হার ৯৭.৩৬ শতাংশ
দেশে গত ২৪ ঘন্টায় দৈনিক ভিত্তিতে নতুন করে আক্রান্তের সংখ্যা ৪১,৮৩১
দেশে সুস্পষ্ট ভাবে করোনায় আক্রান্তের সংখ্যা ৪ লক্ষ ১০ হাজার ৯৫২, যা মোট আক্রান্তের ১.৩ শতাংশ
দৈনিক ভিত্তিতে আক্রান্তের হার ২.৩৪ শতাংশ, যা লাগাতার ৫৫ দিন ৫ শতাংশের নিচে
নতুন দিল্লি, ১ আগস্ট, ২০২১
ভারতে সার্বিক কোভিড-১৯ টিকাকরণের সংখ্যা ৪৭ কোটির মাইলফলক ছাড়িয়েছে। আজ সকাল ৮টা পর্যন্ত পাওয়া প্রাথমিক তথ্য অনুযায়ী ৪৭ কোটি ২ লক্ষ ৯৮ হাজার ৫৯৬টি টিকার ডোজ দেওয়া হয়েছে। একই ভাবে গত ২৪ ঘন্টায় ৬০ লক্ষ ১৫ হাজার ৮৪২টি টিকার ডোজ দেওয়া হয়েছে।
দেশে সর্বজনীন কোভিড-১৯ টিকাকরণের নতুন পর্যায়ের সূচনা হয়েছে গত ২১ জুন। কেন্দ্রীয় সরকার কোভিড-১৯ টিকাকরণের গতি ও পরিধি বাড়াতে অঙ্গিকারবদ্ধ।
মহামারী শুরুর সময় থেকে মোট আক্রান্ত ব্যক্তিদের মধ্যে ইতিমধ্যেই ৩ কোটি ৮ লক্ষ ২০ হাজার ৫২১ জন আরোগ্য লাভ করেছেন। একই ভাবে গত ২৪ ঘন্টায় সুস্থ হয়েছেন ৩৯ হাজার ২৫৮ জন। এর ফলে, জাতীয় স্তরে সুস্থতার হার দাঁড়িয়েছে ৯৭.৩৬ শতাংশ।
দেশে গত ২৪ ঘন্টায় নতুন করে আক্রান্ত হয়েছেন ৪১ হাজার ৮৩১ জন। দৈনিক ভিত্তিতে আক্রান্তের সংখ্যা গত ৩৫ দিন ৫০ হাজারের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলে এই সাফল্য পাওয়া গেছে।
ভারতে সুস্পষ্ট ভাবে করোনায় আক্রান্তের সংখ্যা আজ দাঁড়িয়েছে ৪ লক্ষ ১০ হাজার ৯৫২, যা দেশে মোট আক্রান্তের ১.৩০ শতাংশ।
দেশে নমুনা পরীক্ষার পরিকাঠামো লাগাতার বৃদ্ধি পেয়েছে। গত ২৪ ঘন্টায় ১৭ লক্ষ ৮৯ হাজার ৪৭২টি নমুনা পরীক্ষা হয়েছে। সামগ্রিক ভাবে দেশে নমুনা পরীক্ষার সংখ্যা ৪৬ কোটি ৮২ লক্ষ ১৬ হাজার ৫১০।
দেশে একদিকে যখন নমুনা পরীক্ষার হার বেড়েছে, অন্যদিকে তখন সাপ্তাহিক ভিত্তিতে আক্রান্তের হার বর্তমানে দাঁড়িয়েছে ২.৪২ শতাংশ। একই ভাবে দৈনিক ভিত্তিতে আক্রান্তের হার আজ দাঁড়িয়েছে ২.৩৪ শতাংশে। দৈনিক ভিত্তিতে আক্রান্তের হার লাগাতার ৫৫ দিন ৫ শতাংশের নিচে রয়েছে।
CG/BD/AS
(Visitor Counter : 157
রাষ্ট্রপতিরসচিবালয়
ভারতের রাষ্ট্রপতি কম্বোডিয়ার রাজাকে অভ্যর্থনা জানিয়েছেন; তিনি বলেন পর্যটন এবং মানুষে-মানুষে যোগাযোগ বৃদ্ধি ও দ্বিপাক্ষিক সম্পর্ক আরও মজবুত করার বিষয়ে জোর দিতে হবে
নয়াদিল্লি, ৩০ মে, ২০২৩
ভারতের রাষ্ট্রপতি শ্রীমতী দ্রৌপদী মুর্মু আজ  রাষ্ট্রপতি ভবনে কম্বোডিয়ার রাজা প্রেহ বেট সমদেচ প্রিহ বরমনিথ নরডম সিহামনিকে স্বাগত জানান ও তাঁর সম্মানে ভোজসভার আয়োজন করেন।
রাজা সিহামনিকে তাঁর প্রথম ভারত সফরের জন্য স্বাগত জানিয়ে রাষ্ট্রপতি বলেন, এই সফর কম্বোডিয়ার সঙ্গে ভারতের সম্পর্ককে আরও মজবুত করতে সহায়ক হবে। ভারত ও কম্বোডিয়ার মধ্যে এক সমৃদ্ধ ও বর্ণময় সম্পর্ক রয়েছে বলে মন্তব্য করেন রাষ্ট্রপতি। তিনি বলেন, আমাদের মধ্যে ঐতিহাসিক সম্পর্ক রয়েছে। কম্বোডিয়াকে আমরা আমাদের ঘনিষ্ঠ দেশ হিসেবে মনে করি।
রাষ্ট্রপতি বলেন, ভারত ও কম্বোডিয়ার মধ্যে বাণিজ্য ও বিনিয়োগ বৃদ্ধির ক্ষেত্রে ব্যাপক সম্ভাবনা রয়েছে। ভারত কম্বোডিয়ার সঙ্গে প্রতিরক্ষা সম্পর্ক মজবুত করতে আগ্রহী বলেও উল্লেখ করেন তিনি। শ্রীমতী দ্রৌপদী মুর্মু বলেন, পর্যটন এবং মানুষে-মানুষে সংযোগ বাড়ানোর দিকেও বিশেষ নজর দেওয়া হচ্ছে। দুই দেশের দ্বিপাক্ষিক সম্পর্ক আরও মজবুত করার ওপর জোর দেন তিনি।
রাষ্ট্রপতি বলেন, জি-২০-র সভাপতিত্বকালে ভারত বিশ্বের দক্ষিণ অঞ্চলের দেশগুলির উন্নয়নে বিশেষ নজর দিচ্ছে। তিনি সে দেশের প্রধানমন্ত্রী হুন সেন-এর এ বছরের ফেব্রুয়ারি মাসে আন্তর্জাতিক দক্ষিণ শিখর সম্মেলনের উদ্বোধনী অনুষ্ঠানে যোগদানের প্রসঙ্গ উল্লেখ করেন। গত বছর সফলভাবে আসিয়ান দেশগুলির সভাপতিত্ব সম্পূর্ণ করার বিষয়টিও উল্লেখ করেন।
ভোজসভায় রাষ্ট্রপতি তাঁর বার্তায় বলেন, ভারত ও কম্বোডিয়ার মধ্যে বিশেষ সম্পর্ক রয়েছে। মানবসম্পদ এবং ক্ষমতায়নের জন্য ও সামাজিক, অর্থনৈতিক প্রকল্পগুলির ক্ষেত্রে সহযোগিতা প্রয়োজন। রাষ্ট্রপতি বলেন, ভারত ‘বসুধৈব কুটুম্বকম’ দর্শনে বিশ্বাসী যার অর্থ হল, সমগ্র বিশ্ব এক পরিবার। তিনি আরও বলেন, ভারত ও কম্বোডিয়ার মধ্যে বহুপাক্ষিক সম্পর্ক রয়েছে। রাষ্ট্রপতি ভবনে আজ কম্বোডিয়ার রাজার উজ্জ্বল উপস্থিতি এ সম্পর্ককে আরও মজবুত করল।
CG/PM/DM/…..31st May, 2023
(Visitor Counter : 37
প্রধানমন্ত্রীরদপ্তর
জাতীয় পঞ্চায়ের পুরস্কারপ্রাপকদের অভিনন্দন প্রধানমন্ত্রীর
নয়াদিল্লি, ১৮ এপ্রিল, ২০২৩
প্রধানমন্ত্রী শ্রী নরেন্দ্র মোদী জাতীয় পঞ্চায়েত পুরস্কারপ্রাপকদের অভিনন্দন জানিয়েছেন। কেন্দ্রীয় গ্রামোন্নয়ন মন্ত্রী শ্রী গিরিরাজ সিং-এর এক ট্যুইটের উত্তরে প্রধানমন্ত্রী ট্যুইট করে বলেছেন :
“দেশের গ্রামের উন্নতিসাধনে অনবদ্য ভূমিকা প্রদানকারী এইসব জয়ীদের অনেক অনেক অভিনন্দন জানাই। আপনাদের সেবাকর্ম এবং আত্মনিবেদন দেশবাসীর কাছে প্রেরণার অঙ্গ হয়ে থাকবে।”
PG/AB/DM/
(
অর্থমন্ত্রক
১৭টি রাজ্য এক দেশ এক রেশন কার্ড ব্যবস্থা চালু করেছে
নতুন দিল্লি, ১১ মার্চ, ২০২১
১৭টি রাজ্য সফলভাবে “এক দেশ এক রেশন কার্ড ব্যবস্থা” চালু করছে। এই তালিকায় নতুন সংযোজন হলো উত্তরাখণ্ড।
এক দেশ এক রেশন কার্ড ব্যবস্থার ক্ষেত্রে সংস্কারের কাজ সম্পন্ন করা রাজ্যগুলিকে 'গড় রাজ্য অভ্যন্তরীণ পণ্য উৎপাদন'এর ০.২৫ শতাংশ অতিরিক্ত ঋণ গ্রহণের যোগ্য হিসেবে ধরা হবে। একইভাবে এই রাজ্যগুলি অর্থ মন্ত্রকের ব্যয় বরাদ্দ দপ্তরের থেকে ৩৭,৬০০ কোটি টাকা অতিরিক্ত ঋণ গ্রহণের অনুমতি পাবে।
এক দেশ এক রেশন কার্ড ব্যবস্থা হলো নাগরিক কেন্দ্রীয় সংস্কারসাধন ক্ষেত্রে একটি গুরুত্বপূর্ণ বিষয়। এটি বাস্তবায়নের ফলে জাতীয় খাদ্য সুরক্ষা আইন এবং অন্যান্য কল্যাণমুখী প্রকল্পের আওতায় সুবিধাভোগীদের বিশেষত পরিযায়ী শ্রমিক এবং তাদের পরিবার দেশের যে কোনো প্রান্তে ন্যায্য মূল্যের দোকান থেকে প্রাপ্য রেশন সংগ্রহ করতে পারবেন।
এই সংস্কারসাধনের মাধ্যমে পরিযায়ী শ্রমিক বিশেষত যাঁরা শ্রমজীবী, দিনমজুর, রাস্তায় বসবাসকারী মানুষ, সংগঠিত ও অসংগঠিত ক্ষেত্রে অস্থায়ী কর্মী এবং যাঁরা ঘন ঘন বাসস্থানের ঠিকানা বদল করে থাকেন তাদের খাদ্য সুরক্ষার নিশ্চয়তা প্রদান করবে। প্রযুক্তি পরিচালিত এই ব্যবস্থাপনায় পরিযায়ী সুবিধাভোগীরা দেশের যে কোনো প্রান্তে ন্যায্য মূল্যের দোকান থেকে ইলেক্ট্রিক পয়েন্ট অফ সেল  ব্যবস্থাপনার মাধ্যমে তাঁদের প্রাপ্য খাদ্য শস্য সংগ্রহণ করতে পারবেন।
এই সংস্কারের ফলে সংশ্লিষ্ট রাজ্যগুলি সুবিধাভোগীদের আরও ভালোভাবে সহায়তা প্রদান করতে পারছে। কোভিড-১৯ মহামারির জেরে একাধিক সমস্যা মোকাবিলায় প্রয়োজনীয় সাহায্যের পরিপ্রেক্ষিতে কেন্দ্রীয় সরকার গত বছর ১৭ মে রাজ্যগুলির ঋণ প্রদানের উদ্যোগ নেয়। এ কারণে ব্যয়বরাদ্দ দপ্তর রাজ্য গুলির জন্য মূলত - এক দেশ এক রেশন কার্ড ব্যবস্থা চালু,  সহজে ব্যবসা ক্ষেত্রে সংস্কার,  স্থানীয় নগর প্রশাসন ক্ষেত্রে সংস্কার,  বিদ্যুৎ ক্ষেত্রে সংস্কার এই চারটি কাজ সম্পন্ন করার লক্ষ্য স্থির করে দেয়। ১৭টি রাজ্য এই চারটি ক্ষেত্রেই সংস্কারসাধন সম্পন্ন করেছে। এই রাজ্যগুলি হলো অন্ধ্রপ্রদেশ, গোয়া, গুজরাট, হরিয়ানা, হিমাচলপ্রদেশ, কর্ণাটক, কেরালা, মধ্যপ্রদেশ, মণিপুর, ওড়িশা, পাঞ্জাব, রাজস্থান, তামিলনাড়ু, তেলেঙ্গানা, উত্তরাখণ্ড এবং উত্তরপ্রদেশ।